ПРОТОКОЛ №28
ОТ РЕДОВНОТО ЗАСЕДАНИЕ НА “КОМИСИЯ ПО
ПРЕДЛОЖЕНИЯТА И АТЕСТИРАНЕТО” НА ВСС,
ПРОВЕДЕНО НА 15.05.2014 г.
(вторник, 13,00 часа)

ПРИСЪСТВАТ: Милка Итова, Светла Петкова, Галя Георгиева, Камен Иванов, Елка Атанасова, Ясен Тодоров, Даниела Костова, Магдалена Лазарова.  

На заседанието присъстваха: 
Експертни сътрудници: Ана Топалова – и.д. директор на дирекция „Атестиране на магистрати” в АВСС и началник отдел „Атестиране и кариерно развитие на прокурори и следователи” в АВСС.

Протоколирал: Илина Йосифова.

С-1. ОТНОСНО: Предложение от административния ръководител - председател на Районен съд гр. Варна за периодично атестиране на Невин Реджебова Шакирова - Мехмед – съдия в Районен съд гр. Варна, с ранг „съдия в ОС“, на основание чл. 196, т. 2 от ЗСВ. 

С решение по протокол №20/01.04.2014 г., т. С-5 Комисията по предложенията и атестирането провежда атестиране на Невин Реджебова Шакирова – Мехмед – съдия в Районен съд гр. Варна, с ранг „съдия в ОС“ и изготвя комплексна оценка „Много добра” – 95 точки. По повод на изготвената оценка съдия  Шакирова е изготвила писмени възражения.  

Във връзка с горното и след като се запозна с приложените към възражението документи, 

Комисията по предложенията и атестирането
Р  Е  Ш  И:

Възражението на Невин Реджебова Шакирова – Мехмед – съдия в Районен съд – Варна е по определените оценки по т. 2 и т. 3 в ч. VІІІ, по основателността на което Комисията по предложенията и атестирането: 

1. Уважава възражението на Невин Реджебова Шакирова – Мехмед - съдия в Районен съд гр. Варна, с ранг „съдия в ОС“ в Част VІІІ, т. 2 „Умение за анализ на правно-релевантните факти” увеличава оценката с 1 (една) точка от осемнадесет на деветнадесет. 

Мотиви: В предоставената информация, под формата на анализ, подробно са отразени причините за отменените и изменените съдебни актове на магистрата. От същата е видно, че една част от тях са отменени и/или изменени поради невиновно поведение на съда. Сочат се доказателства, че съдебните актове са постановени при съобразяване с дадените задължителни указания, като са били обезсилени на същото основание. Отмяната на част от актовете се дължи и на противоречива съдебна практика и в тази връзка се сочат тълкувателни решения, приети за уеднаквяване на съдебната практика по различните производства (ТР №6/14.03.2014 г., ТР № 9/07.11.2012 г., ТР №2/13.09.2011 г.) С оглед на горното увеличава оценката с 1 (една) точка по показателя „Умение за анализ на правнорелевантните факти”.

2. Уважава възражението на Невин Реджебова Шакирова – Мехмед - съдия в Районен съд гр. Варна, с ранг „съдия в ОС“ в ч. VІІІ, т. 3 „Умение за оптимална организация на работа” увеличава оценката с 1 (една) точка – от деветнадесет на двадесет. 

Мотиви:  Основателно е възражението в частта му по т. 3, ч. VІІІ „Умение за оптимална организация на работа”, поради което оценката следва да се увеличи, съгласно показателите: брой и вид на преписките и дела, спазване на сроковете и обща натовареност. От данните в ч. ІV, т. 2.3 на ЕФА е видно, че за периода на атестиране съдия Шакирова - Мехмед е работила с много добра ефективност по показателя насрочени - свършени дела. За периода на настоящото атестиране на доклад на съдия Шакирова са постъпили 2771 бр. граждански  дела, от тях магистратът е приключил 2605 бр. дела. От представената справка е видно, че голяма част от същите са делбени производства и са преразпределени от други състави, като на доклад на атестирания магистрат са постъпили във втората фаза на производството. За много кратко време съдия Шакирова е организирала работата си по начин, който и е позволил да разгледа и постанови актове по същество, по множество от забавените, от предходния докладчик дела. Броят на свършените от съдия Шакирова дела в срок до 1 м. е 2028  (77.85%), до 3 м. 357 бр. (13.70%, в срок до една година 172 бр. (6.60 % ) и  в срок над една година 38 бр. (1.45%,) при лична натовареност 89.82. Съдебните актове по всичките 2605 бр. дела са изготвени в законоустановения едномесечен срок.
Комисията по предложенията и атестиране взе предвид и  изложените коментари и забележки в т. 4 на част VІІІ, които са относими към критерия по т. 3 „Умение за оптимална организация на работа”. С оглед на горното увеличава оценката с 1 (една) точка по показателя „Умение за оптимална организация на работата”.

С оглед на изложеното Комисията по предложенията и атестирането изготвя нова комплексна оценка „Много добра” – 97 (деветдесет и седем) точки на Невин Реджебова Шакирова - Мехмед - съдия в Районен съд гр. Варна, с ранг „съдия в ОС“. 

Комисията по предложенията и атестирането
Р  Е  Ш  И:

1. ПРЕДЛАГА на ВСС, на основание чл. 196, т. 2 от ЗСВ, да проведе периодично атестиране на Невин Реджебова Шакирова – Мехмед – съдия в Районен съд гр. Варна, с ранг „съдия в ОС“.

2. ПРЕДЛАГА на ВСС, на основание чл. 206, във вр. с чл. 205, ал. 3 от ЗСВ, ДА ПРИЕМЕ комплексна оценка от атестирането «МНОГО ДОБРА» - 97 (деветдесет и седем) точки Невин Реджебова Шакирова – Мехмед - съдия в Районен съд гр. Варна, с ранг „съдия в ОС“.

3. ВНАСЯ предложението в заседанието на Висшия съдебен съвет, насрочено на 15.05.2014 г., за разглеждане и произнасяне. 

               ПРЕДСЕДАТЕЛ НА
               КОМИСИЯТА ПО ПРЕДЛОЖЕНИЯТА
               И АТЕСТИРАНЕТО:

                 МИЛКА ИТОВА